Na temelju članka 35. stavak 1. točka 2. u svezi članka 19. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 106/03, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20), članka 9a. Zakona o financiranju javnih potreba u kulturi („Narodne novine“ broj 47/90, 27/93 i 38/09) i članka 30. Statuta Općine Selca (“Službeni glasnik Općine Selca“ broj 4/18), Općinsko vijeće Općine Selca na --. sjednici održanoj dana --. prosinca 2024. godine, donosi

**Program javnih potreba u kulturi u Općini Selca za 2025. godinu**

Članak 1.

Programom javnih potreba u kulturi za koje se sredstva osiguravaju u Proračunu Općine Selca za 2025. godinu utvrđuju se javne potrebe u kulturnim djelatnostima i manifestacijama u kulturi od interesa za Općinu Selca, a osobito:

- djelatnost i poslovi ustanova kulture i udruga u kulturi, kao pomaganje i poticanje umjetničkog i kulturnog stvaralaštva,

- akcije i manifestacije u kulturi što pridonose razvitku i promicanju kulturnog života i amaterizma u kulturi,

- investicijsko održavanje, adaptacije i prijeko potrebni zahvati na objektima kulture na području Općine Selca.

Članak 2.

Sredstvima iz Proračuna Općine Selca financirat će se kulturne potrebe i aktivnosti koje će organizirati odnosno poticati Općina Selca, Turistička zajednica Općine Selca i udruge u kulturi koje djeluju na području Općine Selca.

Članak 3.

Općina Selca će tijekom 2025. godine financirati izradu potrebne projektno tehničke dokumentacije (Faza II.), kao i održavanje, adaptaciju i preventivnu sanaciju (konzervaciju) na objektima kulture u iznosu od **12.000 EUR:**

1. Bazilika Povlja (nastavak projekta sanacije i konzervacije)…………….…12.000 EUR

Članak 4.

Općina Selca će tijekom 2025. godine sufinancirati djelatnost i poslove ustanova kulture i udruga u kulturi te akcije i manifestacije u kulturi u iznosu od **108.850,00 EUR**

|  |  |  |
| --- | --- | --- |
| Red.br. | Konto / Opis | Plan za 2025. |
| **1.** | **Kulturno zabavni programi** | **27.000** |
| 1.1. | Manifestacije Općine | 15.000 |
| 1.2. | Tradicijske običaje / TZO | 10.000 |
| 1.3. | Manifestacija Croatia rediviva | 2.000 |
| **2.** | **Izdavačka djelatnost** | **2.000** |
| 2.1. | Potpora tiskanju knjiga | 2.000 |
| **3.** | **Programi udruga u kulturi** | **30.000** |
| 3.1. | Potpore i dotacije udrugama | 30.000 |
| **4.** | **Obavljanje knjižnične djelatnosti** | **49.850** |
| 4.1. | Redovna djelatnost | 40.000 |
| 4.2. | Nabavka knjižne građe | 9.850 |

Članak 5.

Općina Selca će u 2025. godini dodijeliti 1**5.000 EUR** tekućih donacija za zaštitu, očuvanje i obnovu vjerskih objekata na području Općine.

Članak 6.

Raspored sredstava iz članka 3, 4. i 5. ovog programa vršit će se temeljem ugovora i odluka Općinskog načelnika.

Članak 7.

Ovaj program objavit će se u „Službenom glasniku Općine Selca“, a stupa na snagu 1. siječnja 2025. godine.

KLASA: 611-01/24-01/00

URBROJ: 2181/47-01-01/24-01

Selca, --. prosinca 2024. g.

PREDSJEDNIK OPĆINSKOG VIJEĆA

Marčelo Štambuk, dr.med., v.r.